
ΤΕΥΧΟΣ ΔΕΥΤΕΡΟ 


Αρ 


. Φύλλου 2459 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Εξαίρεση Ειδικού Συμβούλου, δικηγόρου, στο 
Πολιτικό Γραφείο του Υπουργού Ψηφιακής Πολι¬ 
τικής, Τηλεπικοινωνιών και Ενημέρωσης, από τον 
περιορισμό του άρθρου 31 του ν.4194/2013 «Κώ¬ 
δικας δικηγόρων» (Α' 208). 

2 Αναγνώριση του φυσικού πόρου «πηλός Αγίας 
Τριάδας» Δήμου Ι.Π. Μεσολογγίου, ως ιαματικού. 


ΑΠΟΦΑΣΕΙΣ 

Αριθμ. 12993 _ (1) 

Εξαίρεση Ειδικού Συμβούλου, δικηγόρου, στο 
Πολιτικό Γραφείο του Υπουργού Ψηφιακής Πο¬ 
λιτικής, Τηλεπικοινωνιών και Ενημέρωσης, από 
τον περιορισμό του άρθρου 31 του ν.4194/2013 
«Κώδικας δικηγόρων» (Α' 208). 

ΟΙ ΥΠΟΥΡΓΟΙ 
ΨΗΦΙΑΚΗΣ ΠΟΛΙΤΙΚΗΣ, 

ΤΗΛΕΠΙΚΟΙΝΩΝΙΩΝ ΚΑΙ ΕΝΗΜΕΡΩΣΗΣ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α)Των άρθρων 55,56,57 και 90 του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση 
και τα κυβερνητικά όργανα», όπως τροποποιήθηκε και 
ισχύει. 

β) Του άρθρου 31 του ν.4194/2013 «Κώδικας δικηγό¬ 
ρων» (Α' 208). 

γ) Τις διατάξεις του άρθρου 28 του ν. 4320/2015 (Α' 29) 
«Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, την οργάνωση της 
Κυβέρνησης και των Κυβερνητικών οργάνων και λοιπές 
διατάξεις». 

δ) Του άρθρου 70 του ν. 4445/2016 (Α' 236) «Εθνικός 
Μηχανισμός Συντονισμού, Παρακολούθησης και Αξιο¬ 
λόγησης των Πολιτικών Κοινωνικής Ένταξης και Κοινω¬ 
νικής Συνοχής, ρυθμίσεις για την κοινωνική αλληλεγγύη 
και εφαρμοστικές διατάξεις του ν. 4387/2016 (Α' 85) και 
άλλες διατάξεις». 


ε)Τουπ.δ. 102/2014 (Α' 169) «Οργανισμόςτης Γενικής 
Γραμματείας Ενημέρωσης και της Γενικής Γραμματείας 
Επικοινωνίας και Προβολής». 

στ) Του π.δ. 123/2016 (Α' 208) «Ανασύσταση και μετο- 
νομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετανα- 
στευτικής Πολιτικής και Υπουργείου Ψηφιακής Πολιτι¬ 
κής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης και Τουρισμού και Υπο¬ 
δομών, Μεταφορών και Δικτύων». 

ζ) Του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

2. Την υπ' αριθ. 8409/3.5.2017 υπουργική απόφαση 
(ΥΟΔΔ 246) (ΑΔΑ: 7ΓΙ4465ΧΘ0-ΤΎΓ), με την οποία δι¬ 
ορίζεται από 18.4.2017, ο Δημήτριος Κουσιουρής του 
Κωνσταντίνου (ΑΔΤ ΑΚ704891), δικηγόρος (Α.Μ. ΔΣΑ 
027237) σε θέση Ειδικού Συμβούλου στο Πολιτικό Γρα¬ 
φείο του Υπουργού Ψηφιακής Πολιτικής, Τηλεπικοινω¬ 
νιών και Ενημέρωσης. 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού προϋπολο¬ 
γισμού, αποφασίζουμε: 

Την εξαίρεση του Δημητρίου Κουσιουρή του Κωνστα¬ 
ντίνου (ΑΔΤ ΑΚ704891), δικηγόρου (Α.Μ. ΔΣΑ 027237), ο 
οποίος διορίστηκε στις 18.4.2017 σε θέση Ειδικού Συμ¬ 
βούλου στο Πολιτικό Γραφείο του Υπουργού Ψηφιακής 
Πολιτικής,Τηλεπικοινωνιών και Ενημέρωσης, σύμφωνα με 
τις διατάξειςτων άρθρων 55 και 56του π.δ. 63/2005, όπως 
ισχύει, από τον περιορισμό του άρθρου 31 του ν.4194/2013 
«Κώδικας δικηγόρων» (Α' 208) και του επιτρέπουμε, από το 
διορισμό του στην παραπάνω θέση, να ασκεί παράλληλα με 
τα καθήκοντα του Ειδικού Συμβούλου στο Πολιτικό Γραφείο 
του Υπουργού Ψηφιακής Πολιτικής, Τηλεπικοινωνιών και 
Ενημέρωσης, το δικηγορικό λειτούργημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2017 

Οι Υπουργοί 

Ψηφιακής Πολιτικής, 

Τηλεπικοινωνιών Διοικητικής 

και Ενημέρωσης Ανασυγκρότησης 

ΝΙΚΟΛΑΟΣ ΠΑΠΠΑΣ ΟΛΓΑ ΓΕΡΟΒΑΣΙΛΗ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2459/19.07.2017 


Αριθμ. 11714 _ (2) 

Αναγνώριση του φυσικού πόρου «πηλός Αγίας 
Τριάδας» Δήμου I. Π. Μεσολογγίου, ως ιαματικού. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

Ι.Το ν. 3270/2004 «Αρμοδιότητες του Υπουργεί¬ 
ου Τουριστικής Ανάπτυξης και θέματα τουρισμού» 
(187/Α/11.10.2004), όπως τροποποιήθηκε και ισχύει. 

2. Το π.δ.112/2014 (179/Α/29.08.2014), «Οργανισμός 
ΥπουργείουΤουρισμού», όπως τροποποιήθηκε και ισχύει. 

3. Το άρθρο 2 του π.δ.123/2016 (208/Α/04.11.2016), 
«Ανασύσταση ΥπουργείουΤουρισμού». 

4. Το π.δ.124/2016 (209/Α/05.11.2016), «Αποδοχή 
παραίτησης Υπουργών, Αναπληρωτών Υπουργών και 
Υφυπουργών». 

5. Το π.δ.125/2016 (210/Α705.11.2016), «Διορισμός 
Υπουργών, Αναπληρωτών Υπουργών και Υφυπουργών». 

6. Την υπ’ αριθμ. 19992/29.09.2015 (704/Υ.Ο.Δ.Δ.), 
«Κοινή Απόφαση του Πρωθυπουργού και του Υπουρ¬ 
γού Οικονομίας, Ανάπτυξης καιΤουρισμού "Διορισμός 
Γενικού ΓραμματέαΤουριστικής Πολιτικής και Ανάπτυ¬ 
ξης του Υπουργείου Οικονομίας, Ανάπτυξης και Του¬ 
ρισμού"». 

7. Το ν. 3861/2010 (112/Α') «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο διαδίκτυο "Πρόγραμμα Διαύγεια" και άλλες 
διατάξεις». 

8. Τις διατάξεις του ν.3498/2006 (230/Α ) και ειδικότερα 
των άρθρων 4 και 5 αυτού, όπως ισχύουν. 

9. Την υπ' αριθμ. 16655/22.12.2006 Απόφαση Υπουρ¬ 
γού Τουριστικής Ανάπτυξης «Διαδικασία αναγνώρισης 
ιαματικών φυσικών πόρων» (1932/Β ), όπως τροποποιή¬ 
θηκε με την υπ' αριθμ. 17414/02.10.2009 (2215/Β') όμοια 
απόφαση, την υπ' αριθμ. 1721/04.02.2013 (188/Β ) όμοια 
απόφαση, την υπ’ αριθμ. 22527/30.10.2014 (2997/Β ), 
όμοια τροποποιητική απόφαση Υπουργού Τουρισμού. 

10. Την υπ' αριθμ. 13421/01.10.2012 απόφαση Υπουρ¬ 
γού Τουρισμού «Συγκρότηση της Επιτροπής Προστα¬ 
σίας Ιαματικών Φυσικών Πόρων του άρθρου 10 του 
ν. 3498/2006 (230/Α>> (461/Υ.Ο.Δ.Δ.), όπως τροποποιή¬ 
θηκε με τις υπ' αριθμ. 23070/14.10.2013 (51 1/Υ.Ο.Δ.Δ.) 
και 15831/15.07.2014 (446/Υ.Ο.Δ.Δ.) και 647/13.01.2015 
(30/Υ.Ο.Δ.Δ.) και 25887/14.12.2015 (928/Υ.Ο.Δ.Δ.) όμοιες 
αποφάσεις. 

11 Την υπ'αριθμ. πρωτ. Ε.Ο.Τ. 20355/22.11.2013 αίτηση 
του Δήμου Ι.Π. Μεσολογγίου για την αναγνώριση του 
φυσικού πόρου, ως ιαματικού με το συνημμένο φάκελο 
δικαιολογητικών. 

12. Τα πρακτικά της 3ης /12.12.2013,28ης/09.01.2015 
και 44ης/31.01.2017συνεδριάσεων της Επιτροπής Προ¬ 
στασίας Ιαματικών Φυσικών Πόρων (ΕΠΙΦΠ) καθώς και 
τη σχετική Γνωμοδότηση για την αναγνώριση του φυ¬ 
σικού πόρου «πηλός Αγίας Τριάδας» Δήμου Ι.Π. Μεσο¬ 
λογγίου, ως ιαματικού. 


13. Την με αριθμ. πρωτ. Ε.Ο.Τ. 539/01.06.2017 (α.π. Υπ.Τ. 
10112/12.06.2017) πρόταση Ε.Ο.Τ. σύμφωνα με την παρ. 
1 του άρθρου 5 του ν.3498/2006 (230/Α'). 

14. Το τοπογραφικό διάγραμμα σε κλίμακα 1:1000 του 
Πολιτικού Μηχανικού ΚΩΝ/ΝΟΥ Γ. ΠΡΕΜΕΤΗ, εγκεκρι¬ 
μένο από το Τμήμα Μελετών και Τεχνικών Έργων της 
Διεύθυνσης Τουριστικών Επενδύσεων του Υπουργείου 
Τουρισμού ωςπροςτην ορθότητα τηςθέσηςτου ιαματι¬ 
κού φυσικού πόρου σύμφωνα με τις συντεταγμένες που 
αναγράφονται στη γνωμοδότηση της 44ης συνεδρίασης 
/31.01.2017 της ΕΠΙΦΠ. 

15. Το υπ' αριθμ. πρωτ. 991/19.06.2017 Υπηρεσιακό 
Σημείωμα του τμήματος Μελετών και Τεχνικών έργων 
της Δ/νσηςΤουριστικών Επενδύσεων με θέμα «Διαβίβα¬ 
ση θεωρημένωντοπογραφικών διαγραμμάτων φυσικού 
πόρου "Πηλός Αγίας Τριάδας" Δήμου I. Π. Μεσολογγίου 
Ν. Αιτωλοακαρνανίας». 

16. Το άρθρο 90 «Έλεγχος των δαπανών που προκα- 
λούν οι κανονιστικές διοικητικές πράξεις» του Κώδικα 
Νομοθεσίας για την Κυβέρνηση και τα κυβερνητικά όρ¬ 
γανα, που κυρώθηκε με το άρθρο πρώτο του π.δ.63/2005 
(98/Α ) «Κωδικοποίηση της νομοθεσίας για την Κυβέρ¬ 
νηση και τα κυβερνητικά όργανα». 

17. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Αναγνώριση Φυσικού Πόρου ως Ιαματικού 

Αναγνωρίζεται ως ιαματικός, ο φυσικός πόρος «πηλός 
(Λιμνοθαλάσσια - ιλυοαργιλούχος λάσπη) Αγίας Τριάδας» 
Δήμου I. Π. Μεσολογγίου, που βρίσκεται στο Δήμο Ι.Π. Μεσο¬ 
λογγίου με τοπωνύμιο θέσης εμφάνισης: ΑγίαΤριάδα, στην 
ΠΈ. Αιτωλοακαρνανίας, της Περιφέρειας Δυτικής Ελλάδας. 

Γεωγραφικός προσδιορισμός του χώρου του υδρο- 
σημείου. 


Συντεταγμένες θέσης σύλληψης Ι.Φ.Π.: ΕΓΣΑ 87 

Άρθρο 2 

Χαρακτηριστικά και Ιδιότητες 
Ιαματικού Φυσικού Πόρου 
1. Φυσικοχημικά χαρακτηριστικά πηλού: 

Ο πηλός έχει: 

• Θερμοκρασία: κυμαινόμενη ανάλογα με τις εποχές 
(λιμνοθάλασσα). 

■ Ηλεκτρ. αγωγιμότητα(μ.ο,): κυμαίνεται από 1.975 - 
5.870 μ5/ςιτι, ανάλογα με το σημείο μέτρησης. 

• Ενεργός Οξύτητα (ρΗ)(μ.ο.): κυμαίνεται από 7,3 -10,1 
ανάλογα με το σημείο μέτρησης. 

• Υγρασία (% κ.β.): κυμαίνεται από 24,2 - 70,2 ανάλογα 
με το σημείο μέτρησης. 

■ Οργανικό υλικό (% κ.β.): κυμαίνεται από 2,0 - 13,1 
ανάλογα με το σημείο μέτρησης. 

• Συνολικός οργανικός άνθρακας (% κ.β.): κυμαίνεται 
από 0,2 - 3,3 ανάλογα με το σημείο μέτρησης. 

• Χουμικά συστατικά (% κ.β.): κυμαίνεται από 1,0-11,2 
ανάλογα με το σημείο μέτρησης. 

■ Συνολικό οργανικό άζωτο (% κ.β.): κυμαίνεται από 
0,1 - 0,3 ανάλογα με το σημείο μέτρησης. 

2. Ραδιενεργά στοιχεία: Ραδόνιο στο νερό (Ρη)(μ.ο.): 
0,29 Βς/Ι_, 

Ραδόνιο στον αέρα (Ηπ)(μ.ο.): 0,017Βς/Ε 

Ράδιο στο νερό (Ρβ): 47,4 ± 18,3 ιηΒη/Ε 

Ουράνιο στο νερό (II): 7,31.1 0~ 4 γπ9/Ι- 

Ουράνιο στον πηλό (ΙΙ):16 ± 5 Βς/Κρ 

Ράδιο στον πηλό (Κβ): 16 ± 5 Βη/Κρ. 

3. Χημικά στοιχεία: Α5, Ββ, (Ιο, Ο, Οβ, Εί, Μη, Μο, Ρό, 
Κό, υ, V, Ζη, Νό, Ζγ, (Ιθ, 5ε, Υ, Ρ, Νί, Ρθ, 5γ, και αέρια: (Ι0 2 , 
Η 2 5 (κατά τόπους). 

4. Επιφανειακή εξάπλωση πηλού: περίπου 1 -2 τ. χλμ. 

5. Τρόπος χρήσεως: Πηλοθεραπεία 

6.0 φυσικός πόρος χαρακτηρίζεται και ταυτοποιείται 
ως: φυσικός, ιλυοαργιλούχος έως αργιλούχος, με στρώ¬ 
σεις οργανικού υλικού χαρακτηριστικής οσμής, ουδέ¬ 
τερος έως αλκαλικός ιαματικός πηλός με τα παραπάνω 
αναφερθέντα χημικά στοιχεία. 


7. Ιαματικές ιδιότητες: 

Ενδείξεις: 

Ρευματικές παθήσεις χρόνιους ρευματισμούς, ισχιαλ¬ 
γίες, οσφυαλγίες, παθήσεις νευρικού συστήματος. 

Αντενδείξεις: 

Καρδιακές παθήσεις, οιδήματα κάτω άκρων, στεφα¬ 
νιαία νόσος, εγκεφαλικές αιμορραγίες ή θρομβώσεις 
αγγείων, κακοήθεις νεοπλασίες, νευρικές και ψυχικές 
παθήσεις, ενεργός φυματίωση, εγκυμοσύνη μετά τον 
έκτο μήνα. 

Παρατηρήσεις: Προτείνεται η κατασκευή μικρών απο¬ 
χετευτικών έργων για την απομάκρυνση κυρίως όμβριων 
υδάτων της επιφανειακής απορροής από τους χώρουςτων 
πηλών, καθώς και η αξιοποίηση των πηλών και εκτός του 
φυσικού τους χώρου σε εγκαταστάσεις πηλοθεραπείας. 

Άρθρο 3 

Τοπογραφικό διάγραμμα 

Συνδημοσιεύεται με την παρούσα απόφαση σε φω¬ 
τοσμίκρυνση το από Δεκέμβριο 2016 τοπογραφικό δι¬ 
άγραμμα σε κλίμακα 1:1000 του Πολιτικού Μηχανικού 
ΚΩΝ/ΝΟΥ Γ. ΠΡΕΜΕΤΗ, το οποίο έχει εγκριθεί και θεω¬ 
ρηθεί από το Τμήμα Μελετών και Τεχνικών Έργων της 
ΔιεύθυνσηςΤουριστικών Επενδύσεων του Υπουργείου 
Τουρισμού στις 19-06-2017 ως προς την ορθότητα της 
θέσης του ιαματικού φυσικού πόρου «πηλός Αγίας Τρι¬ 
άδας» Δήμου Μεσολογγίου. 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























